افغانستان میں امریکی فوجی قافلے پر کار بم حملے ۵ افراد ہلاک

افغانستان کے صوبہ لوگر میں امریکی فوجی قافلے پر کار بم حملے کے نتیجے میں ۵ افراد ہلاک ہوگئے۔

خبر کا کوڈ: ۴۳۶۴۷۶

تاریخ: ۰۳ مهر ۲۰۱۸ - ۱۱:۵۰

رسا نیوز ایجنسی کی رپورٹ کے مطابق افغانستان کے صوبہ لوگر میں امریکی فوجی قافلے پر کار بم حملے کے نتیجے میں 5 افراد ہلاک ہوگئے۔

اطلاعات کے مطابق لوگر کے علاقے پلِ عالم میں خود کش حملہ آور نے بارود سے بھری گاڑی امریکی فوجی قافلے سے ٹکرادی۔ دھماکے میں 5 افراد ہلاک اور 3 زخمی ہوگئے۔

طالبان نے حملے کی ذمہ داری قبول کرلی۔ ترجمان طالبان کی طرف سے جاری بیان میں کہا گیا کہ اس حملے میں غیر ملکی افواج کو نشانہ بنایا گیا، جس کے نتیجے میں 5 امریکی فوجی مارے گئے ہیں۔

افغان حکام نے واقعے کے تصدیق کرتے ہوئے کہا کہ حملے میں 5 افراد ہلاک ہوئے جن میں خواتین اور بچے شامل ہیں۔ افغانستان میں تعینات امریکی و نیٹو افواج نے تاحال اپنے فوجیوں کی ہلاکت کی تصدیق یا تردید نہیں کی۔/۹۸۹/ف۹۴۰/